AMATYALA ABALWA NO RULUMENTE.

Ngomhla 15 ka April Ijaji ibibuye yaya e-Qonce ukuya kuteta amatyala abantu abalwe no Rulumeni. Kwase etetiwe sibona ukuba namhla akuko usitele nge ndawo yokuba ubese nziwa kukutunywa yinkosi yake kungekuko ukuba yena ufuna ukulwa. Babonile ukuba inteto enjalo ayi kuseli bani. Abanye kengoko basuka balivuma ityala labo, abanye balikanyela base besoyiswa bubunqina; kwako abamba- lwa abakululwayo ngokungafiki kwa manqina ati ababamba, abanye bati noko afikileyo kungabiko ndawo ayi velisayo. Abane ide Ijaji yayi tetisa ijuri. Kubonakala ukuba u-Mr. J. B. Sparks waya emzini wabo wafumana kuko umpu nembumbulu neruluwa nezikali—ezonto zifihliwe. Usuke wasele ebabamba. Ite Ijaji akuko bangqina bokuba bebefuna ukulwa no Rulumeni, yaxela ejurini ukuba mayize nelokuti akuko tyala. Iye yagoxa ixa elide yabuya ingenasi- gwebo. Ibuye yabuyi selwa neliti xa Ijaji ite akuko tyala ne jure imelwe kungena kwelozwi. Iye yahlala ixesha elide yaza ke yabuya isiti akuko tyala. Ijaji ite imangalisiwe kukutandabuza kwe juri ngento emhlope kangaka. Omnye osindileyo ufumene indawo yokusitela eyodwa. Ube nenkwenkwana eminyaka 14. Ute ke yasuka lenkwenkwana yabaleka yakungena kwabalwayo ndaza mna ndaputuma yona. Ute ukubanjwa kwake kwakuxa agodukayo ebuyisa lonkwenkwana. Ite lonteto yamsindisa. Ikutshiwe ne nkwana leyo kuba ise ncinane.

Kwabagwetyiweyo sifumana kunqabile ukuxelaukuba yintonina ebangela ukuze omnye afumane iminyaka enganeno kweyomnye. Ukubahlula singati iqela lokuqala lelabantu abasuke balivuma ityala labo. Kubo ke abanye bafumene iminyaka emihla-

nu emnye, abanye bafumene ya mine, abanye ya mi" tatu, komnye wamnye, komnye yalishumi. Elesibini iqela lelabantu abate bakufika ematyaleni bakanyela ukuba bane tyala bada boyiswa bubunqina. Nabo ke bafumene iminyaka ngeminyaka. Kwabanye mitatu, kwabanye mine, kwabanye isixenxe, komnye ilishumi. Omnye weliqela ute akunikwa iminyaka emitatu wacela ukuba ahambe nenkwankwana yake. Ijaji imxelele ukuba esinye sezolilwayo abaya kusi fumana abalwa no Rulumente kukwahlulwa nosapo lwabo baze mhlaumbi bangaze babuye babonane. Elesitatu iqela lelabantu ababete ngokudinwa kuku- lwa baya kuzinikela ngokwabo. Inkoliso yabo ifu- mene iminyaka ngamitatu. Ijaji kubonakele nase kuteteni kwayo ukuba inga ingabohlwaya ngokunga- neno kunokwabade babanjwa. Nokoke nakuba ku­ko ofumene iminyaka emihlanu.

Kulusizi ukuba kusuke kubeko ukupambana oku­nje esigwebeni esinikwe aba banjwa. Into ebitandeka kukuba ati olwayo ablale esazi ukuba ndiya kufumana ntonina ndakubanjwa ndize ndifumane ntonina ukuba ndite ngoku ndazinikela. Kwinto ezinje kunga kungako umkondo onokubonwa ngabantu bonke.

Abantu ekubonakala ukungati babandazelwe ngu *Menze* no *Mase.* Basuka bati bakubona amavolunteer babaleka kodwa bebekwase makaya abo. Ngokuteta kwabo babe ngazange babe kulwa. Ukubaleka oku benziwa kukuba umkosi wakwa Rulumente ufumaue wenze. Ide Ijaji yavumelana nabo yati nayo ukuba ibingu Mxosa ibingabalekayo kuba kufunyanwe kudutyulwe nongenzi nto, yalinganisela ngexego elikankanywe kwenye indawo yelipepa. Kute kunjalo Ijuri yabafaka ityala, bafumana iminyaka emitatu emnye. Izinto ezinje ngale zilusizi.

UBUNTU BAMAXOSA.

Kungummangaliso, kodwa kubonakala kungati kuyi nyaniso ukuba iko nje le mfazwe elona cala lenza izinto zobuntu ngama Xosa ngapezu kwa Mamfengu nama Ngesi. Kwabamhlope apo ubuntu bukoyo bukwizi pata mandla, Urulumeni. Yona inkoliso le ilwayo kutiwa ngama setlani ik'.va fana na Ma­mfengu ngokuswela ubuntu.

Ukulinganisela into esiyi tetayo. Kwati ku March iqela la Mamfengu ase Debe lahlangana no Mxosa emnye kufupi ne sikolo sase Mkubiso. Kwati noko abanjiweyo, noko ase sikolweni, noko seletanda- za, esiti ndibambeni kuba senindifumene kade ; asuka lawo Mamfengu ase Debe ambulala, amshiya elele ngokwe nja.

Enye indawo esitemba ukuba izipata-mandla ziya kuyi pengulula yile. Kutiwa kute ngase Mnyameni ishumi lama Xosa laqubisana na Mamfengu amane. Kubuzwene ukuba kuvelwa pina kwaxelelwana ka­kuhle. Ama Xosa abuze indlela eya kwa Anta axelelwa. Ute omnye kuwo masiwabulale la Ma­mfengu, aza ke araulwa kuba embalwa. Kwakuba njalo omnye wama Xosa ute asinakubabulala abantu esike sateta kakuhle kangaka nabo, baza ke okunene bayekwa. Siti ngokwe njenjalo ama Xosa abonise ubuntu. Kodwa kaupulapule into eyenziwe ngala Mamfengu mane. Ate akusuka kwababantu aya kulilaba umkosi kwapuma impi yabaraula yababulala bonke ngapandle kwamntu mnye—yababulala beteta amazwi ebebefanele ukuti ngawo bayekwe, bati ukuba abayekwa babanjwe. Kutiwa kanjalo babule- we sekutiwe mababeke pantsi izikali banikwa itemba lokuba baya kuyekwa. Ngokukodwa ke siti la Mamfengu mane abeyekiwe kanti asaya kuhlaba

umkosi abonise ukuswela ubuntu okungatandekiyo okulihlazo nangamaxa emfazwe.

Kwabamhlope siya kutabata Umlinganiselo ube mnye. Ijaji ebise Qonce iti ite ukuvela kwayo e- Rini yadlula ngakwi xego lo Mxosa lambete ingubo yalo lingenayo ne ntonga. Kungekabi mzuzu idlule ive izitonga. Ite yakukangela yabona ukuba kuko amapolisa abe dubula elixego noko Inkosi ite yanceda aposa. Emaxoseni ixego elinjalo kube kungatiwa solingumfazi, kube zintloni ukusa izandla kulo. Kodwa ke siva ukuba ayicinganga njalo lemikosi yamapolisa.

Ukungena ke kuma Xosa sikankanye izinto ezi- mbalwa. Eyokuqala site yile yokusindiswa kwa Mamfengu amane. Eyesibini kute kwa Zidenge u- Gonya nomkosi wake bafika kumzi wento ka

Imfengu abeyazi ukuba inobubele ebantwini. Ute kuyo, mfo ka. ndiyakwazi ukuba ungumntu

olungileyo ke ngoko andiyi kukwenza nto. Ute ke kodwa inkomo ezi zona ndiya zifuna noko ngenxa yokulunga kwako ndiya kukushiya nankomo ntlanu zokondla abantwana bako. Elinye ilizwi ute uze ulumke ungapumi endlwini, kuba ukuba upumile uya kwenzakala. Ilaike okunene inkomo zikutshiwe ebuhlanti. Ute lomfo akuqonda ukuba zemka wapuma wadubula. U-Gonya ute noko selede wadubula maze nina ningamenzi nto kuba akazenzi, zinkomo zake ezi simka nazo. Okunene abamdubu- langa, bate noko epants’ ukubenzakalisa bazishiya eziya zintlanu bebemtembisile. Sibuza ke ukuba nguwupina umkosi wa Mamfengu mhlaumbi wama Volunteer oke wenza into enjalo ? Ekuboneni kwetu owama Volunteer (amasetlari) ubuya kucinga nge- nani labantu oyakulitumela ezindabeni ukuba ulibu- lele kuze kungasindi namnye. Owama Mfengu ubu­ya kukangela inani lepuluwa nele nkomo uze ucole ude upange nengubo zomfazi.

Kodwa ke enye indawo kute ngamini itile ama Xosa avulela kwa Voyi emantla ne Rabula. Abafumene abantu bese zindlwini. Endaweni yokubatshisela pakati asuke abaxelela ukuba mabangapumi akayi kubenza nto, afuna inkomo zodwa. Okunene ade emka cngabenzanga nto abantu, kanti bebese zandleni zawo. Kanjalo ate lemini atshisa e-Debe azishiya izindlu zase sikolweni ngokukodwa eze tyalike, akwenza oko esazi ukuba ama Gqoboka ase Mamfengwini ayalwa, ayenza lonto kanjalo apo kukoyo abantu abenza okuya kungcola siti kwenziwa ngu mkosi wase wase Debe esikolweni sase Mkubiso. Amadoda akwenzayo oko—njengamagwala onke ahamba evuyelela abantu abangabanye—ati lwakufika utshaba afana nabafazi. Ukuba abavela kona bayibalisa kakuhle into eyenzeka kona kubonakala ukuba namhla kungati kuvela inkwenkwana yo Mxosa isiti nafa bantu base Debe, angaduduma ama­doda akona ngokwegusha zibona inja. Kodwa ke siyi shiya leyo siti ezindawo sizikankanyileyo zibonisa ukuba ubuntu bunama Xosa nangapezu kwemikosi ka Rulumeni. Ukukalipa asikuko ukubulala ama Xego, kukulwa nonokubuyekeza. Xa sitshoyo asiteti kuti akuko zinto zimbi zenziwayo ngawo; kodwa kubonakala ukungati abalingani nala macala mabini, awona ebefanele ukubeka umzekelo omhle;

INDABA ZEMFAZWA.

Kwa Koko.

Indaba ezivela kwa Adam Koko zibika ukuba ama Lau apantsi kuka Captain Blyth amvukele. Isisusa asivakali kodwa ate ngomhla 16 ka April enza ilali yawo aza nama Ngesi nabo bonke aba kwelika Rulu-

analo uti abafundisi anabo banele. Sisafumane ke sashiyana ete lonto uya kuyi singisa kwi nduna zake. Simfumene ngexesha anezinto ezininzi. Kube kufike elinye iqela labamhlope lifuna ukuya kuzingela, eli- nye lifuna ukuya kumba igolide wala kuwo omabini akavuma nokuke ayixoxe nabo lonto. Kekaloku maxa wambi ubonakala engati intliziyo yake ngeyiba iya vuma, asuke axakaniswe kukuba esandu ukwalela abanye, nakukuba elicala linezizwe ozipantsi engata- ndi ukuba laziwe ngabamhlope. Ute ke ukusigxota lonto usaya kuyi singisa kwi nduna zako andule uku- saziza apo agqibe kona. Impendulo yazo sesinoku- yi telekelela; kuba elazo liti ukuba kuye abafundisi ku Banyai ama Tebele aya kupanga pina inkomo. Esona sitintelo kubonakala ukuba singamandla seso. Abanyai aba zizinto ezigcinelwe ukuti ngamaxa atile kuye kupangwa impahla yazo.

Sifumane apa inkosi ezinkulu ingu Nobenguni no Mzila. Zonke ezinye izizwana pakati kwe Limpopo ne Zambese ; Abakalas, Abalonga, Abalotsoe, Aba­nyai na Mashona zipantsi kwezinkosi zombini. U- Mzila lo kuvakala ukuba ubatiyile kakulu abantu abamhlope. U-Nobeguni uke wati mandiye kuye; ke intliziyo yam ayikavumi ukuyi ngena lonto.

Ndiqinisekile noko ukuba u-Tixo uya kusivulela ucango. Ukuzikanyeza kweremente ya Besutu nemitandazo yabantu be Nkosi akuyi kupelela emoyeni. Uze ke nawe wakuyi funda lencwadi ungancami asikancami tina, sikulungele ukulinga indlela ezintsha namanye amazwe, into esingayi cingiyo kukubuyela e-Lusutu. Sincedeni ngemitandazo. Ningasityafisi izandla ngokutandabuza nokoyika. Siseno- vuyo noko kungeko ukugcoba nokuvuma okunje ngo- bekuko pambi kokwazi into eza kwenziwa ngu Nobe­nguni.

ISIGIDIMI SAMAXOSA, MAY 1, 1978. 3